b'\n_START_ARTICLE_\nMyrmeciocephalus\n_START_SECTION_\nUtseende\n_START_PARAGRAPH_\nEn liten, slank, r\xc3\xb8dbrun, sv\xc3\xa6rt maurlignende trebukk. Hodet er stort (mye bredere enn pronotum), rundet, og ligner sterkt p\xc3\xa5 et maurhode. Antennene er tynne, noe kortere enn kroppen, det innerste leddet er forst\xc3\xb8rret og gult. Pronotum er lengre enn bredt, kraftig halsaktig innsn\xc3\xb8rt foran, med en skarp tann midt p\xc3\xa5 hver sidekant. Formen ligner overflatisk p\xc3\xa5 den oppdelte thorax hos maur. Dekkvingene er rundet utvidet i den bakre delen (timeglass-formede), igjen et trekk som etterligner maur ved at det ligner p\xc3\xa5 maurens runde gaster. Spissen og et skr\xc3\xa5tt tverrb\xc3\xa5nd litt bak midten er gule. Beina er tynne.\n_START_SECTION_\nUtbredelse\n_START_PARAGRAPH_\nArten forekommer i det nordlige Queensland, Australia.'